Bollivud yulduzi Sunil Shetti 60 yoshda. Aktyorning 40 yoshdagidek ko‘rinishining siri nimada? (foto)

Bollivudning eng sevimli aktyorlaridan biri Sunil Shetti 2021-yil 11-avgustda 60 yoshga to‘ldi.  Sunil necha yosh bo‘lishiga qaramay, u hind kinosining zabardast aktyorlaridan biri sifatida rollar ijro etmoqda. Yosh ko‘rinishning siri esa faqat sport va kikboksingda emas.

Sunil 1961-yil 11-avgustda Karnataka shtatining Mangalor shahri yaqinida tug‘ilgan. U Bollivuddagi debyutini “Kuchli odam” (1992) filmi bilan boshladi, lekin u aktyor bo‘lishni xohlamagandi, chunki hech bir aktrisa Sunil bilan ishlashga tayyor bo‘lmagan, sababi Sunil bu sohada yangi edi.

Faqat bitta aktrisa – marhuma Divya Bxarti taklifga rozi bo‘ldi va film muvaffaqiyat qozongan. Shuningdek, Sunil filmda ijro etgan ba’zi xavfli sahnalari bilan ham tomoshabinlarni hayratda qoldirgan.

90-yillarda u Sonali Bendre va Akshay Kumar bilan duetda bir nechta filmlarda ishtirok etgan. Aytgancha, Sonali Sunilni yoqtirib qolgan va hatto unga ikkinchi xotin bo‘lishga ham rozi bo‘lgan, lekin aktyor bunday bo‘lishiga yo‘l qo‘ymagan.

Aktyor Mana Shetti bilan 30 yildan buyon baxtli yashab kelmoqda. Aktyor bo‘lajak rafiqasini 9 yil davomida kutgan. Chunki qizning ota-onasi ularning munosabatlariga mutlaqo qarshi edi.

Gap shundaki, Sunil hindu, Mana esa musulmon. Bundan tashqari, o‘sha paytda u kollejni endigina tugatgan edi. Ota-onasini to‘yga ko‘ndirish uchun unga 9 yil kerak bo‘ldi.

Er-xotinning go‘zal qizi Atiya va Axan ismli o‘g‘li bor. Atiya allaqachon aktrisalikka qadam qo‘ygan, 2015-yilda “Qahramon” filmi bilan debyut qilgan, Axan esa Bollivudda “Tosca” bilan debyutini o‘tkazmoqchi.

Shubhasiz, Sunilning eng esda qolarli rollaridan biri Darmesh Darshan rejissorlik qilgan “Yurak urishi” (2000) melodramasidir. Sevimli Dev rolidagi aktyorning ijrosi ko‘pchilikning qalbidan joy olgan.

U, shuningdek, 1994-yilda “Shoqol” jangari filmidagi ajoyib ijrosi uchun maqtovga sazovor bo‘lgan. Uning ishtirokidagi yana bir mashhur film – “Chegara” (1997), u pokistonlik ulkan armiyaga qarshi chiqqan hind askarlarining kichik bir batalyoni haqida hikoya qiladi.

Uning filmografiyasida juda ko‘p ajoyib komediyalar bor. “Bechora tovlamachilar” va “Omadsiz ishbilarmonlar” – bu bir nechta misol. Biroq ko‘plab aktyorlardan farqli o‘laroq, Sunil Shetti faqat kino bilan yashamadi.

U, birinchi navbatda, muvaffaqiyatli biznesmen va turli sohalarda bir nechta kompaniyalarga ega. Uning Popcorn Entertainment o‘z ishlab chiqarish kompaniyasi, mehmonxonalar, butiklar va restoranlar tarmog‘i bor.

Aktyor o‘zini juda yaxshi holatda ushlab turadi, ko‘pincha sport zalida ishlaydi va ochiq havodagi mashg‘ulotlarni yaxshi ko‘radi. O‘z intervyusida, u har doim sport bilan shug‘ullangan bo‘lsa-da, haqiqatan ham 50 yoshdan keyin unga qiziqib qolganini tan oldi.

“Men uch yillik ta’tilda edim va o‘g‘lim Axan bilan ko‘proq vaqt o‘tkazish imkoniyatini topdim. U 14 yoshda edi va men uni o‘rgata boshladim. Agar men uni hayratda qoldirmoqchi bo‘lsam, o‘zimga ham shug‘ullanishim kerak deb o‘yladim. Shunday qilib, men mashg‘ulotlarga ko‘proq e’tibor qaratdim ... Hatto karyeramning eng yuqori cho‘qqisida ham.
Men parhezni qayta ko‘rib chiqdim. Shiorim shoh kabi nonushta qil va tilanchidek ovqatlan. Men kunni to‘rtta tuxum yeyishdan boshlayman, non yemayman. Ratsionga ko‘plab meva va yong‘oq qo‘shganman. Tushlik uchun sho‘rva va oddiy go‘shtli taomlar, ko‘pincha tovuq go‘shti tanovul qilaman”.

“Ammo eng qiyini shakarni rad etish bo‘ldi. Shirinlikni juda ham yaxshi ko‘raman, shuning uchun bu katta muammo bo‘lib qoldi. Natijada xurmo yeyishga o‘tdim. Ularni har ovqatdan so‘ng shakarga bo‘lgan ishtiyoqimni qondirish uchun iste’mol qilaman”.